**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ԳՐԱՆՑՄԱՆ,**

**ԻՐԱՎԱԲԱՆԱԿԱՆ ԱՆՁԱՆՑ ԱՌԱՆՁՆԱՑՎԱԾ ՍՏՈՐԱԲԱԺԱՆՈՒՄՆԵՐԻ,**

**ՀԻՄՆԱՐԿՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՊԵՏԱԿԱՆ ՀԱՇՎԱՌՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաստանի Հանրապետության 2001 թվականի ապրիլի 3-ի ՀՕ-169 օրենքի (այսուհետ՝ Օրենք) 3-րդ հոդվածի 1-ին մասի՝

1) . 7-րդ կետը «որպես անհատ ձեռնարկատեր հաշվառված անձանց» բառերից հետո լրացնել «, Հայաստանի Հանրապետությունում հաշվառված, «Զանգվածային լրատվության մասին» Հայաստանի Հանրապետության օրենքի 11-րդ հոդվածի 1-ին մասի 1-ին և 2-րդ կետերով սահմանված զանգվածային լրատվության միջոցների թողարկման տվյալների» բառերով.

2) 14-րդ կետը «հիմնարկների պետական հաշվառումը,» բառերից հետո լրացնել «նյութական կրիչի վրա թողարկվող զանգվածային լրատվության միջոցների պետական հաշվառումը,» բառերով:

**Հոդված 2.** Օրենքի 3-րդ հոդվածի 1-ին մասը լրացնել հետևյալ բավանդակությամբ 16.2 կետով.

«16.2) զանգվածային լրատվության միջոցի հաշվառում` օրենքով սահմանված կարգով հաշվառման ենթակա լրատվության միջոցի հաշվառումը պետության կողմից.»:

**Հոդված 3.** Օրենքի 25-րդ հոդվածի 1-ին մասը լրացնել հետևյալ բավանդակությամբ 9.1 կետով.

«9.1) Զանգվածային լրատվության միջոց հաշվառելու դեպքում համապատասխան անհատ ձեռնարկատեր հաշվառված անձին վերաբերող գրանցման մեջ գրառվում է նաև զանգվածային լրատվության միջոցի անվանումը և հաշվառման համարը.»:

**Հոդված 4.** Օրենքը լրացնել հետևյալ բովանդակությամբ 25.2-րդ հոդվածով.

«**Հոդված 25.2. Զանգվածային լրատվության միջոցի վերաբերյալ պետական միասնական գրանցամատյանում գրառվող տեղեկությունները**

1. Հաշվառված զանգվածային լրատվության միջոցի վերաբերյալ պետական միասնական գրանցամատյանում գրառվում են հետևյալ տեղեկությունները.

1) լրատվության միջոցի անվանումը և տեսակը.

2) լրատվության միջոցի պետական հաշվառման համարը.

3) պետական հաշվառման տարին, ամիսը, ամսաթիվը.

4) լրատվական գործունեություն իրականացնող իրավաբանական անձի լրիվ անվանումը, իրավաբանական անձի պետական գրանցման (կամ իրավաբանական անձի անունից գործող նրա առանձնացված ստորաբաժանման, հիմնարկի հաշվառման) համարը, իսկ եթե լրատվական գործունեություն իրականացնողը ֆիզիկական անձ է, ապա նրա անունը, ազգանունը, հաշվառման կամ բնակության վայրի հասցեն, որպես անհատ ձեռնարկատեր հաշվառված լինելու դեպքում՝ անունը, ազգանունը, պետական հաշվառման համարը:

2. Այլ մարմնի կողմից գրանցված կամ հաշվառված զանգվածային լրատվության միջոցներին տրվում է պետական հաշվառման համար և նախկին հաշվառման տվյալները ինքնաշխատ կերպով փոխանցվում են պետական միասնական գրանցամատյան:»:

**Հոդված 5.** Օրենքի 26-րդ հոդվածի 1-ին մասը լրացնել հետևյալ բովանդակությամբ 6.1-րդ մասով.

«6.1. Զանգվածային լրատվության միջոց հաշվառելու դեպքում համապատասխան իրավաբանական անձին վերաբերող գրանցման մեջ գրառվում է նաև զանգվածային լրատվության միջոցի անվանումը և հաշվառման համարը.»:

**Հոդված 6.** Օրենքի 6-րդ գլխի վերնագիրը «***ՊԵՏԱԿԱՆ ՄԱՐՄԻՆՆԵՐԻ»*** բառերից հետո լրացնել ***«ԵՎ ԶԱՆԳՎԱԾԱՅԻՆ ԼՐԱՏՎՈՒԹՅԱՆ ՄԻՋՈՑՆԵՐԻ»*** բառերով:

**Հոդված 7.** Օրենքը լրացնել հետևյալ բավանդակությամբ 27.2-րդ հոդվածով.

**«Հոդված 27.2. Զանգվածային լրատվության միջոցի պետական հաշվառումը**

1. Զանգվածային լրատվության միջոցի հաշվառումն իրականացվում է լրատվության միջոցի պարտադիր օրինակը ներկայացնելու մասին լրատվական գործունեություն իրականացնող իրավաբանական անձի գրությունն ստանալուց հետո մեկօրյա ժամկետում:

2. Զանգվածային լրատվության միջոցը համարվում է հաշվառված պետական միասնական գրանցամատյանում սույն օրենքի 25.2-րդ հոդվածով սահմանված տեղեկությունների գրառման պահից:

3. Զանգվածային լրատվության միջոցի հաշվառումը հավաստվում է համապատասխան էլեկտրոնային փաստաթղթով, որն անմիջապես ուղարկվում է լրատվական գործունեություն իրականացնող անձի պաշտոնական էլեկտրոնային փոստի հասցեին:»:

**Հոդված 8.** Օրենքը լրացնել հետևյալ բովանդակությամբ 28.1-րդ հոդվածով.

**«Հոդված 28.1. Լրատվության միջոցի պետական հաշվառում չկատարելու հիմքերը**

1. Լրատվության միջոցի պետական հաշվառում չի կատարվում, եթե՝

1) Ներկայացված լրատվության միջոցի պարտադիր օրինակը չի պարունակում օրենքով պահանջվող թողարկման տվյալները.

2) Լրատվական գործունեություն իրականացնողը օրենքով սահմանված կարգով զրկվել է ձեռնարկատիրական գործունեությամբ զբաղվելու իրավունքից և դատվածությունը սահմանված կարգով հանված կամ մարված չէ:»:

**Հոդված 9.** Օրենքը լրացնել հետևյալ բովանդակությամբ 31.1-րդ հոդվածով.

**«Հոդված 31.1. Զանգվածային լրատվության միջոցի պետական հաշվառումից հանելու կարգը**

1. Զանգվածային լրատվության միջոցը ինքնաշխատ կերպով պետական հաշվառումից հանվում է, եթե լրատվական գործունեություն իրականացնող իրավաբանական անձը լուծարվել է, գործունեությունը դադարել է կամ անհատ ձեռնարկատերը հաշվառումից հանվել է:

2. Զանգվածային լրատվության միջոցը պետական հաշվառումից հանվում է նաև լրատվական գործունեություն իրականացնող անձի դիմումի հիման վրա:»:

**Հոդված 10.** Օրենքը լրացնել հետևյալ բովանդակությամբ 63.1-րդ հոդվածով.

**«Հոդված 63.1. Լրատվության միջոցի հաշվառումը հաստատող՝ պետական միասնական գրանցամատյանից տրվող քաղվածքը**

1. Զանգվածային լրատվության միջոցի պետական հաշվառումը հաստատող` պետական միասնական գրանցամատյանից տրվող համապատասխան քաղվածքի ձևը հաստատում է արդարադատության նախարարը:

2. Հաշվառված լրատվության միջոցի մասին քաղվածքը հայցվող օրվա դրությամբ պետք է ներառի գրանցամատյանում գրառված հետևյալ տեղեկությունները.

1) լրատվության միջոցի անվանումը.

2) լրատվության միջոցի պետական հաշվառման համարը.

3) պետական հաշվառման տարին, ամիսը, օրը.

4) լրատվական գործունեություն իրականացնող իրավաբանական անձի լրիվ անվանումը, իրավաբանական անձի պետական գրանցման (կամ իրավաբանական անձի անունից գործող նրա առանձնացված ստորաբաժանման, հիմնարկի հաշվառման) համարը, իսկ եթե լրատվական գործունեություն իրականացնողը ֆիզիկական անձ է, ապա նրա անունը, ազգանունը, հաշվառման կամ բնակության վայրի հասցեն, եթե նա անհատ ձեռնարկատեր է, ապա անունը, ազգանունը պետական հաշվառման համարը.

5) քաղվածքը տրամադրելու տարին, ամիսը, օրը:»:

**Հոդված 11.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական տուրքի մասին» Հայաստանի Հանրապետության 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 29-րդ հոդվածի 2-րդ մասում «պետական ռեգիստրում պահվող» բառերը փոխարինել «իրավաբանական անձանց պետական միասնական գրանցամատյանում առկա» բառերով, նույն մասը «մարդու իրավունքների պաշտպանը» բառերից հետո լրացնել «, «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության օրենքով սահմանված կարգով հաշվառված զանգվածային լրատվության միջոցները» բառերով:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԶԱՆԳՎԱԾԱՅԻՆ ԼՐԱՏՎՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Զանգվածային լրատվության մասին» Հայաստանի Հանրապետության 2003 թվականի դեկտեմբերի 13-ի ՀՕ-14-Ն օրենքի (այսուհետ` Օրենք) 11-րդ հոդվածի 1-ին մասի 2-րդ կետը շարադրել հետևյալ խմբագրությամբ.

«2) լրատվական գործունեություն իրականացնող իրավաբանական անձի լրիվ անվանումը, իրավաբանական անձի պետական գրանցման (կամ իրավաբանական անձի անունից գործող նրա առանձնացված ստորաբաժանման, հիմնարկի հաշվառման) համարը, իսկ եթե լրատվական գործունեություն իրականացնողը ֆիզիկական անձ է, ապա նրա անունը, ազգանունը, հաշվառման կամ բնակության վայրի հասցեն, եթե նա անհատ ձեռնարկատեր է, ապա անունը, ազգանունը պետական հաշվառման համարը.»:

**Հոդված 2.** Օրենքի 13-րդ հոդվածում՝

1) 1-ին մասը «արդարադատության նախարարություն» բառերից հետո լրացնել «(1-ին համարը՝ լրատվական գործունեություն իրականացնող անձի կից գրությամբ)» բառերով.

2) 1-ին մասը լրացնել «Lրատվական գործունեություն իրականացնող անձի գրությունը առնվազն պետք է բովանդակի զանգվածային լրատվության միջոցի անվանումը և տեսակը (օրաթերթ, ամսագիր և այլն):» նախադասությամբ:

3) 2-րդ մասը շարադրել հետևյալ խմբագրությամբ.

«2. Նյութական կրիչի վրա թողարկվող զանգվածային լրատվության միջոցները հաշվառվում են Հայաստանի Հանրապետության իրավաբանական անձանց պետական ռեգիստրում: Օրենքի 11-րդ հոդվածի 1-ին մասի 1-ին և 2-րդ կետերով սահմանված զանգվածային լրատվության միջոցների թողարկման տվյալները գրառվում են իրավաբանական անձանց պետական միասնական գրանցամատյանում:»:

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

ՀԻՄՆԱՎՈՐՈՒՄ

**«ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ԳՐԱՆՑՄԱՆ, ԻՐԱՎԱԲԱՆԱԿԱՆ ԱՆՁԱՆՑ ԱՌԱՆՁՆԱՑՎԱԾ ՍՏՈՐԱԲԱԺԱՆՈՒՄՆԵՐԻ, ՀԻՄՆԱՐԿՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՊԵՏԱԿԱՆ ՀԱՇՎԱՌՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԵՎ ՀԱՐԱԿԻՑ ՕՐԵՆՔՆԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

***1. ԸՆԹԱՑԻԿ ԻՐԱՎԻՃԱԿԸ և ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅՈՒՆԸ***

«Պետական տուրքի մասին» Հայաստանի Հանրապետության օրենքում փոփոխություն և լրացում կատարելու մասին» Հայաստանի Հանրապետության օրենքի նախագծի, «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի և «Զանգվածային լրատվության մասին» Հայաuտանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի ընդունումն անհրաժեշտ է Հայաստանի Հանրապետության կառավարության 2019 թ. մայիսի 16-ի N 650 – Լ որոշմամբ հաստատված Հայաստանի Հանրապետության կառավարության 2019-2023 թվականների գործունեության միջոցառումների ծրագրի կատարումն ապահովող միջոցառումների ցանկի 51.2 կետի կատարումն ապահովելու համար: Նշված կետի իրականացման արդյունքում անհրաժեշտ է ապահովել օրենքով սահմանված կարգով հաշվառված զանգվածային լրատվություն միջոցներին իրավաբանական անձանց պետական միասնական գրանցամատյանում առկա տեղեկությունների տրամադրումը առանց պետական տուրք վճարելու:

«Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության գործող օրենքով սահմանված են իրավաբանական անձանց պետական գրանցման ու դրանց առանձնացված ստորաբաժանումների պետական հաշվառման կարգը, պետական միասնական գրանցամատյանում գրառվող տեղեկությունների սպառիչ ցանկերը: Սակայն օրենքը չի կարգավորում զանգվածային լրատվության միջոցների պետական հաշվառման կարգը, գրանցամատյանում գրառվող տեղեկությունների շրջանակը: Արդյունքում չկա զանգվածային լրատվության միջոցների հաշվառման կարգ, չկան «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության գործող օրենքով սահմանված կարգով հաշվառված զանգվածային լրատվության միջոցներ: Նման հաշվառման հնարավորություն չունի համացանցի հttp://www.e-register.am հասցեում տեղակայված կայքը, որի միջոցով իրականացվում են պետական գրանցման և պետական հաշվառման գործառույթները:

«Զանգվածային լրատվության մասին» Հայաuտանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծով հստակեցվում է զանգվածային լրատվության միջոցներ հաշվառելու լիազորություն ունեցող մարմինը, հստակեցվել են լրատվամիջոցների թողարկման տվյալները, իսկ «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծով սահմանվում են զանգվածային լրատվության միջոցների պետական հաշվառման ու պետական հաշվառումից հանելու կարգերը, գրանցամատյանի՝ զանգվածային լրատվության միջոցին և լրատվական գործունեություն իրականացնողին վերաբերվող մասերում գրառվող տեղեկությունները:

«Պետական տուրքի մասին» Հայաստանի Հանրապետության օրենքում լրացում կատարելու մասին» Հայաստանի Հանրապետության օրենքի նախագծով սահմանվել է պետական տուրքի վճարման գծով արտոնություն օրենքով սահմանված կարգով հաշվառված զանգվածային լրատվության միջոցների համար՝ Հայաստանի Հանրապետության կառավարության սահմանած կարգով:

***2. ԱՌԱՋԱՐԿՎՈՂ ԿԱՐԳԱՎՈՐՄԱՆ ԲՆՈՒՅԹԸ***

Նախագծերի փաթեթով առաջարկվող փոփոխություններն ուղղված են պետական ռեգիստրի կողմից մատուցվող ծառայությունների արդիականացմանն ու հասանելիության ապահովմանը՝ ծառայությունից օգտվող զանգվածային լրատվության միջոցների համար, ցանկացած վայրից և ցանկացած պահի՝ ապահովելով նաև պաշտոնական տեղեկատվության՝ ոչ թղթային եղանակով տրամադրելու հնարավորությունը: Այլ անձանց համար վերոհիշյալ նպատակների իրականացման նպատակով նախատեսվում է իրավաբանական անձանց պետական գրանցման գործընթացն ամբողջությամբ իրականացնել էլեկտրոնային եղանակով՝ բոլոր գրանցումների համար առցանց դիմելու հնարավորությամբ:

Տեղեկատվական տեխնոլոգիաներն իրենց ընթացիկ աշխատանքներում օգտվելով դրանց ընձեռած հնարավորություններից և դրանք ծառայեցնելով գործունեության պարզեցմանը` բարելավվում է հանրային ծառայությունների որակը, երաշխավորվում է կառավարության արդյունավետ աշխատանքը. բացի այդ, դրանք նպաստում են ժողովրդավարության կայացմանը՝ քաղաքացիներին ավելի մոտեցնելով կառավարությանը:

Էլեկտրոնային ծառայությունների տրամադրման հիմնական նպատակներն են բարելավել հանրային ծառայությունների մատուցման որակը՝ դրանք դարձնելով հասանելի ու հարմարավետ յուրաքանչյուր քաղաքացու համար:

Նախագծերի փաթեթով առաջարկվող փոփոխություններն ուղղված են պետական ռեգիստրի կողմից մատուցվող ծառայությունների արդիականացմանն ու հասանելիության ապահովմանը՝ ծառայությունից օգտվող յուրաքանչյուր անձի համար, ցանկացած վայրից և ցանկացած պահի՝ ապահովելով նաև պաշտոնական տեղեկատվության՝ ոչ թղթային եղանակով տրամադրելու հնարավորությունը՝ առցանց դիմելու հնարավորությամբ:

«Պետական տուրքի մասին» Հայաստանի Հանրապետության օրենքում լրացում կատարելու մասին» ՀՀ օրենքի նախագծի ընդունմամբ պետական միասնական գրանցամատյանում առկա տեղեկությունների տրամադրման հետ կապված պետական տուրքի վճարման արտոնություն կսահմանվի զանգվածային լրատվության միջոցների համար:

***3. ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ ԵՎ ԱՆՁԻՆՔ***

Նախագիծը մշակվել է ՀՀ արդարադատության նախարարության կողմից:

***4. ԱԿՆԿԱԼՎՈՂ ԱՐԴՅՈՒՆՔԸ***

«Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» Հայաuտանի Հանրապետության օրենքում փոփոխություններ և լրացումներ կատարելու մասին», «Պետական տուրքի մասին» Հայաստանի Հանրապետության օրենքում լրացում կատարելու մասին», «Զանգվածային լրատվության մասին» Հայաuտանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքների նախագծերի ընդունմամբ զանգվածային լրատվության միջոցներին անվճար տեղեկատվություն կտրամադրվի իրավաբանական անձանց պետական միասնական գրանցամատյանից: